Az igazi élet az elbeszélt élet

Mély meggyőződésem, hogy az igazi élet az értelmezett, az elbeszélt élet. Mindez számomra azt jelenti, hogy a megélt élet teljességéhez hozzátartozik az is, hogy értelmezzük az életünket, hogy képesek legyünk világos képet alkotni önmagunk számára, és mások számára életünk futásáról, alakulásáról, értelméről. Hogy képesek legyünk értelmezni, megérteni önmagunkat. Az önéletírás számomra önmagam megismerésének, megértésének, életem értelmezésének egyfajta útja, módja, lehetősége. A létet a maga teljességében csak önmagunk felé fordulva, önmagunkat értelmezve lehet megérteni.